คำสั่งการประปานครหลวงคำสั่งการประปานครหลวงที่๒๔๙/๒๕๕๔เรื่องหลักเกณฑ์วิธีปฏิบัติและอัตราค่าใช้จ่ายในการติดตั้งประปา[๑] โดยที่เป็นการสมควรปรับปรุงหลักเกณฑ์วิธีปฏิบัติและอัตราค่าใช้จ่ายในการติดตั้งประปาให้เหมาะสมสอดคล้องกับการให้บริการอาศัยอำนาจตามความในข้อ ๕ ของข้อบังคับการประปานครหลวง ฉบับที่ ๑๑๖ ว่าด้วยการบริการจัดส่ง จำหน่าย และการใช้น้ำประปา พ.ศ. ๒๕๔๓ซึ่งแก้ไขเพิ่มเติมโดยข้อบังคับการประปานครหลวง ฉบับที่ ๑๒๔ ว่าด้วยการบริการจัดส่ง จำหน่าย และการใช้น้ำประปา พ.ศ. ๒๕๔๘ (แก้ไขเพิ่มเติม ฉบับที่ ๑๑๖ครั้งที่ ๑) และข้อ ๑๐ ของระเบียบการประปานครหลวง ฉบับที่ ๕๐ ว่าด้วยการติดตั้งประปา พ.ศ. ๒๕๕๔ จึงให้ยกเลิกคำสั่งการประปานครหลวงที่ ๒๐๐/๒๕๔๙ สั่ง ณวันที่ ๕ มิถุนายน พ.ศ. ๒๕๔๙ คำสั่งการประปานครหลวง ที่ ๑๘๗/๒๕๕๑ สั่ง ณ วันที่ ๙มิถุนายน พ.ศ. ๒๕๕๑ คำสั่งการประปานครหลวงที่ ๑๙๒/๒๕๕๐ สั่ง ณ วันที่ ๒๑ มิถุนายนพ.ศ. ๒๕๕๐และคำสั่งอื่นใดในส่วนที่ได้กำหนดแล้วโดยคำสั่งนี้หรือขัดแย้งกับคำสั่งนี้และกำหนดหลักเกณฑ์วิธีปฏิบัติและอัตราค่าใช้จ่ายในการติดตั้งประปา ไว้ดังนี้ก. กรณีที่ไม่ต้องวางท่อประปาขนาดเส้นผ่าศูนย์กลาง๕๐ - ๔๐๐ มม. ให้คิดค่าใช้จ่ายตามอัตราค่าใช้จ่ายในการติดตั้งประปาตามเอกสารหมายเลข ๑ แนบท้ายคำสั่งนี้ข. กรณีที่ต้องวางท่อประปาขนาดเส้นผ่าศูนย์กลาง๕๐ - ๔๐๐ มม. ให้คิดค่าใช้จ่ายดังนี้๑.การประปานครหลวงจะช่วยลงทุนค่าใช้จ่ายสูงสุดในการวางท่อประปาดังกล่าวตามจำนวนและขนาดมาตรวัดน้ำที่ชำระเงินค่าติดตั้งประปาตามเอกสารหมายเลข ๒ แนบท้ายคำสั่งนี้ หากค่าใช้จ่ายในการวางท่อประปาดังกล่าวสูงกว่าเงินที่การประปานครหลวงช่วยลงทุนให้คิดค่าใช้จ่ายส่วนที่เกินรวมเข้ากับค่าใช้จ่ายในการติดตั้งประปาด้วย๒. กรณีที่ไม่สามารถดำเนินการตามข้อ ๑แต่สำนักงานประปาสาขาพิจารณาเห็นว่าการประปานครหลวงสมควรจะลงทุนวางท่อประปาบริเวณนั้นการประปานครหลวงจะช่วยลงทุนไม่เกินร้อยละ ๕๐ ของค่าใช้จ่ายในการวางท่อประปาทั้งหมดโดยอำนาจการอนุมัติเป็นของรองผู้ว่าการ (บริการ)หากมีความจำเป็นต้องช่วยลงทุนเกินกว่าร้อยละ ๕๐ ให้นำเสนอผู้ว่าการพิจารณาอนุมัติค. กรณีหมู่บ้านจัดสรร ชุมชนอาคารหรือสิ่งปลูกสร้างที่สร้างสำหรับขายหรือให้เช่า การจัดสรรที่ดินเปล่าเพื่อการพาณิชย์ให้ดำเนินการได้ดังนี้๑. กรณีการประปานครหลวงเป็นผู้ดำเนินการการประปานครหลวงจะเป็นผู้ออกแบบและก่อสร้างวางท่อประปาโดยผู้ประกอบการหรือผู้แทนชุมชนเป็นผู้รับผิดชอบค่าใช้จ่ายที่เกิดขึ้นจริง๒. กรณีที่นอกเหนือจากข้อ ๑ให้อยู่ในดุลยพินิจของผู้ว่าการง. กรณีการติดตั้งประปาของผู้มีรายได้น้อย๑.สำหรับกรณีที่ยังไม่มีท่อประปาวางผ่านผู้ขอติดตั้งประปาจะต้องอยู่ภายใต้เงื่อนไขดังต่อไปนี้๑.๑มีรายได้เฉลี่ยต่อครัวเรือนไม่เกินเดือนละ ๘,๐๐๐ บาทโดยมีหน่วยงานผู้รับผิดชอบของกรุงเทพมหานคร จังหวัดนนทบุรี จังหวัดสมุทรปราการหรือหน่วยงานบริหารส่วนท้องถิ่นรับรอง๑.๒ สถานที่ขอติดตั้งประปาจะต้องใช้เป็นที่อยู่อาศัย๑.๓ การประปานครหลวงจะช่วยลงทุนค่าใช้จ่ายในการก่อสร้างวางท่อจ่ายน้ำเข้าไปในชุมชนไม่เกินรายละ๑๕,๐๐๐ บาทหากค่าใช้จ่ายสูงกว่าเงินที่การประปานครหลวงช่วยลงทุนให้ผู้ขอติดตั้งประปาต้องจ่ายเงินลงทุนสมทบค่าใช้จ่ายส่วนที่เกินนั้นเอง๒. สำหรับกรณีที่มีท่อประปาวางผ่านแล้ว๒.๑ ผู้ขอติดตั้งประปารายเดี่ยวจะต้องอยู่ในบริเวณที่มีท่อประปาวางผ่านถึงระยะทางที่ต้องวางท่อเข้าสถานที่ใช้น้ำไม่เกิน๕ เมตร นับจากท่อเมนของการประปานครหลวง หากจุดติดตั้งมาตรห่างเกิน ๕ เมตรผู้ขอติดตั้งประปาจะต้องชำระค่าวางท่อส่วนที่เกิน โดยต้องอยู่ภายใต้เงื่อนไขตามข้อ๑.๑ และข้อ ๑.๒ ด้วย๒.๒ผู้ขอติดตั้งประปารายกลุ่มต้องอยู่ภายใต้เงื่อนไขดังนี้๒.๒.๑ ต้องมีจำนวนตั้งแต่ ๓๐ครัวเรือนขึ้นไป และเป็นอาคารที่พักอาศัยของทางราชการหรือรัฐวิสาหกิจที่มีลักษณะเป็นแฟลตของผู้มีรายได้น้อย หรือชุมชนแออัดหรืออาคารชุดโครงการบ้านเอื้ออาทร หรือโครงการบ้านมั่นคงหรือโครงการที่อยู่อาศัยของหน่วยงานภาครัฐ สำหรับผู้มีรายได้น้อยกรณีที่นิติบุคคลเป็นคู่สัญญาการใช้น้ำกับการประปานครหลวงที่ไม่สามารถแยกติดตั้งมาตรวัดน้ำเฉพาะรายได้ ต้องติดตั้งมาตรวัดน้ำหลัก (Master Meter) เพียงเครื่องเดียว๒.๒.๒ ผู้ขอติดตั้งประปาจะต้องตั้งตัวแทนของกลุ่มจำนวน๕ คน เป็นผู้รับผิดชอบการดำเนินการทั้งหมดของกลุ่มในการติดต่อกับการประปานครหลวงและลงนามในสัญญาการใช้น้ำประปาด้วย โดยต้องยื่นหลักฐานต่าง ๆต่อสำนักงานประปาสาขาที่รับผิดชอบในท้องที่ของผู้ขอติดตั้งประปาเพื่อประกอบการพิจารณา ดังนี้(๑)บัญชีรายชื่อเจ้าบ้านพร้อมบ้านเลขที่ของผู้ใช้น้ำทุกรายในกลุ่ม(๒) สำเนาทะเบียนบ้านสำหรับอาคารของทางราชการหรือรัฐวิสาหกิจ ให้ใช้รายชื่อและเลขที่ห้องแทนพร้อมทั้งหนังสือรับรองของทางราชการหรือรัฐวิสาหกิจที่รับผิดชอบกรณีที่ชุมชนผู้มีรายได้น้อยไม่มีสำเนาทะเบียนบ้านให้เจ้าหน้าที่ของการประปานครหลวงร่วมกับผู้ที่จะเข้าทำสัญญาการใช้น้ำประปาออกสำรวจจำนวนที่พักอาศัยร่วมกัน โดยจัดทำทะเบียนจำนวนครัวเรือนที่ใช้น้ำประปาไว้ทุกราย(๓)หนังสือมอบอำนาจหรือสัญญาตั้งตัวแทนผู้ใช้น้ำรายกลุ่ม๓. ขนาดมาตรวัดน้ำและค่าใช้จ่ายในการติดตั้งประปา๓.๑ ผู้ขอติดตั้งประปารายเดี่ยวให้ขอติดตั้งมาตรวัดน้ำได้เฉพาะขนาดเส้นผ่าศูนย์กลาง ๑/๒นิ้ว และให้คิดค่าใช้จ่ายในการติดตั้งประปาตามเอกสารหมายเลข ๑ แนบท้ายคำสั่งนี้๓.๒ ผู้ขอติดตั้งประปารายกลุ่มให้คิดค่าใช้จ่ายในการติดตั้งประปาตามเอกสารหมายเลข ๑ แนบท้ายคำสั่งนี้๔.การผ่อนชำระค่าใช้จ่ายในการติดตั้งประปาการประปานครหลวงให้สิทธิผู้ขอติดตั้งประปาประเภทรายเดี่ยวที่มีรายชื่ออยู่ในทะเบียนบ้านในฐานะเจ้าบ้านผ่อนชำระค่าใช้จ่ายในการติดตั้งประปาได้ดังนี้๔.๑ ชำระงวดแรกอย่างน้อยร้อยละ ๒๐ของค่าใช้จ่ายในการติดตั้งประปาที่ผู้ขอใช้น้ำต้องรับผิดชอบ๔.๒ ส่วนที่เหลือผ่อนชำระเดือนละ ๑ งวดภายในกำหนดไม่เกิน ๑ ปี๔.๓ผู้ขอติดตั้งประปาจะต้องจัดหาผู้ค้ำประกัน ซึ่งเป็นข้าราชการหรือพนักงานรัฐวิสาหกิจที่ดำรงตำแหน่งไม่ต่ำกว่าระดับ ๖ หรือเทียบเท่าหรือเป็นบุคคลที่น่าเชื่อถือ เช่น กำนัน ผู้ใหญ่บ้าน หรือประธานชุมชน เป็นต้น๔.๔ให้จัดทำสัญญาผ่อนชำระโดยมีผู้จัดการสำนักงานประปาสาขาที่ติดตั้งประปาเป็นผู้ลงนามในสัญญาและควบคุมดูแลการผ่อนชำระให้เป็นไปตามกำหนด หากผู้ใช้น้ำไม่ปฏิบัติตามสัญญาให้ระงับการจ่ายน้ำและเรียกให้ผู้ค้ำประกันชำระเงินค่าใช้จ่ายในการติดตั้งประปาที่ค้างชำระอยู่ทั้งหมดแก่การประปานครหลวงจ. ให้รองผู้ว่าการ (บริการ)เป็นผู้มีอำนาจวินิจฉัยชี้ขาดปัญหาที่เกิดจากการปฏิบัติตามคำสั่งนี้ และมีอำนาจกำหนดวิธีปฏิบัติเพิ่มเติมเพื่อให้เป็นไปตามคำสั่งนี้ทั้งนี้ ตั้งแต่วันที่ ๑ สิงหาคม ๒๕๕๔เป็นต้นไป เว้นแต่การติดตั้งประปามาตรวัดน้ำขนาดเส้นผ่าศูนย์กลาง ๑/๒นิ้วที่เข้าเกณฑ์ได้รับการลดหย่อนค่าใช้จ่ายในการติดตั้งประปาเนื่องในวาระวันน้ำโลกให้คิดอัตราค่าใช้จ่ายการติดตั้งประปาตามหลักเกณฑ์การลดหย่อนดังกล่าวสั่ง ณ วันที่ ๒๙ มิถุนายน พ.ศ. ๒๕๕๔เจริญ ภัสระผู้ว่าการการประปานครหลวง[เอกสารแนบท้าย]๑. เอกสารหมายเลข ๑ แนบท้ายคำสั่ง กปน. ที่ ๒๔๙/๒๕๕๔ สั่ง ณ วันที่๒๙ มิถุนายน ๒๕๕๔ อัตราค่าใช้จ่ายในการติดตั้งประปา๒. เอกสารหมายเลข ๒ แนบท้ายคำสั่ง กปน. ที่ ๒๔๙/๒๕๕๔ สั่ง ณ วันที่๒๙ มิถุนายน ๒๕๕๔ อัตราการช่วยลงทุนค่าใช้จ่ายวางท่อประปาสูงสุดที่การประปานครหลวงจะลงทุนให้แก่ผู้ขอใช้น้ำในการติดตั้งประปาสำหรับมาตรวัดน้ำ Ø ๑/๒ นิ้ว ถึง Ø ๑๒ นิ้ว(ดูข้อมูลจากภาพกฎหมาย)ปริยานุช/ผู้จัดทำ๑๔ กันยายน๒๕๕๔ปณตภร/ผู้ตรวจ๑๐ ตุลาคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๙๕ ง/หน้า ๗๐/๒๔ สิงหาคม ๒๕๕๔